Қазақстан Республикасы

Қаржы министрінің

2015 жылғы «27» сәуірдегі

№ 284 [бұйрығына](jl:31309399.0%20)

37–қосымша

**«Тауарларды кедендік тазарту және электрондық құжат түрінде тауарларға арналған декларацияларды пайдалана отырып шығару»**

**мемлекеттік көрсетілетін қызмет стандарты**

**1. Жалпы ережелер**

1. «Тауарларды кедендік тазарту және электрондық құжат түрінде тауарларға арналған декларацияларды пайдалана отырып шығару» мемлекеттік көрсетілетін қызметі (бұдан әрі – мемлекеттік көрсетілетін қызмет).

2. Мемлекеттік көрсетілетін қызмет стандартын Қазақстан Республикасы Қаржы министрлігі (бұдан әрі – Министрлік) әзірледі.

3. Мемлекеттік көрсетілетін қызметті Министрліктің Мемлекеттік кірістер комитетінің облыстар, Астана және Алматы қалалары бойынша аумақтық органдары (бұдан әрі – көрсетілетін қызметті беруші) көрсетеді.

Электронды құжаттар түрінде тауарларға арналған декларацияны қабылдау және мемлекеттік қызмет көрсету нәтижесін беруді көрсетілетін қызметті беруші:

1) www.cabinet.salyk.kz «электрондық декларациялау» ақпараттық жүйесі (бұдан әрі – ақпараттық жүйесі) арқылы;

2) «электрондық үкіметтің» www.egov.kz веб–порталы (бұдан әрі – портал) арқылы жүзеге асырылады.

**2. Мемлекеттік қызметті көрсету тәртібі**

4. Мемлекеттік көрсетілетін қызметті көрсету мерзімі:

1) көрсетілетін қызметті алушы көрсетілетін қызметті берушіге электрондық құжаттарды (бұдан әрі – ЭҚ) тапсырған сәттен бастап тауарларды шығаруды көрсетілетін қызметті беруші, егер «Қазақстан Республикасындағы кеден ісі туралы» Қазақстан Республикасының 2010 жылғы 30 маусымдағы Кодексінде (бұдан әрі – Кодекс) өзгеше белгіленбесе, тауарларға арналған декларацияны ЭҚ түрінде тіркеген күннен кейінгі күннен бастап 1 (бір) жұмыс күнінен кешіктірмей аяқтауы тиіс;

2) тауарларды экспорт, уақытша шығару кедендік рәсімімен орналастыру кезінде:

ЭҚ тіркеу сәтінен бастап жұмыс уақытының екі сағатынан кешіктірмей;

тәуекелдерді басқару жүйесін пайдаланумен кедендік бақылауды жүргізген кезде - ЭҚ тіркеу сәтінен бастап жұмыс уақытының төрт сағатынан кешіктірмей;

2) тауарларды шығару мерзімдері көрсетілетін қызметті беруші басшысының, ол уәкілеттік берген көрсетілетін қызметті беруші басшысы орынбасарының не оны алмастыратын адамдардың жазбаша рұқсатымен кедендік бақылаудың нысандарын жүргізу немесе аяқтау (оның ішінде, тәуекелдерді басқару жүйесінің ұсынымдарына сәйкес) үшін қажетті уақытқа ұзартылуы мүмкін және егер Кодексте өзгеше белгіленбесе, ЭҚ тіркелген күннен кейінгі күннен бастап 10 (он) жұмыс күнінен асыруға болмайды;

3) көрсетілетін қызметті беруші ЭҚ тіркеу үшін рұқсат берілетін ең ұзақ уақыты – 2 (екі) сағат.

5. Мемлекеттік қызмет көрсету нысаны: электрондық түрде (толық автоматтандырылған).

6. Көрсетілетін қызметті берушінің уәкілетті лауазымды тұлғасы, оның электрондық цифрлық қолтаңбасымен (бұдан әрі – ЭЦҚ) куәландырылған, оның ішінде көрсетілетін қызметті алушыға, сондай–ақ мүдделі тұлғаларға бір уақытта ақпараттық жүйе арқылы хабарландырумен тауарларды шығару туралы шешімі, не осы мемлекеттік көрсетілетін қызмет стандартының 10–тармағында көрсетілген жағдайларда және негіздемелер бойынша тауарларды шығарудан бас тарту туралы шешім түріндегі мемлекеттік қызметті көрсетуден бас тарту туралы дәлелді жауабы мемлекеттік қызметті көрсету нәтижесі болып табылады.

Мемлекеттік қызмет көрсету нәтижесін ұсыну нысаны: электрондық түрінде.

Көрсетілетін қызметті алушы портал арқылы жүгінген кезде мемлекеттік қызметті көрсету нәтижесі көрсетілетін қызметті алушыға көрсетілетін қызметті берушінің уәкілетті лауазымды тұлғасының ЭЦҚ куәландырылған электрондық құжат нысанында "жеке кабинетіне" жолданады.

7. Мемлекеттік қызмет ақылы негізде жеке және заңды тұлғаларға (бұдан әрі – көрсетілетін қызметті алушы) көрсетіледі.

Кодекске сәйкес мемлекеттік қызметті көрсету үшін Қазақстан Республикасының Үкіметі белгілеген тауарларды кедендік декларациялау үшін тауарларға арналған декларацияның (бұдан әрі – ТД) негізгі парағы үшін 60 (алпыс) евро және ТД–ның әрбір қосымша парағы үшін 25 (жиырма бес) евро көлемінде кедендік алымдар алынады.

Кеден одағының Кеден кодексінің 372–бабының негізінде «Қазақстан Республикасындағы кеден ісі туралы» Қазақстан Республикасының 1995 жылғы 20 шілдедегі № 2368 Заңына сәйкес қолданылатын жер қойнауын пайдалануға арналған келісім – шарттардың шеңберінде өткізілетін тауарларды декларациялау кезінде, "Кедендік төлемдердің ставкалары туралы" Қазақстан Республикасы Үкіметінің 1995 жылғы 7 қарашадағы № 1479 қаулысына сәйкес заңды және жеке тұлғалар өткізетін тауарларын кедендiк ресiмдеу үшiн кедендік құннан 0,2 % мөлшерінде, тауарлар мен көлік құралдарын ол үшін белгіленген жерден тыс және мемлекеттік кірістер органдарының жұмыс уақытынан тыс кедендік ресімдеу үшін кедендік құннан 0,4 % мөлшерінде кедендік алымдар алынады.

Тауарларды кедендік декларациялағаны үшін кедендік алымдар ЭҚ – ны бергенге дейін немесе сонымен бір мезгілде төленеді.

Тауарларды кедендік декларациялағаны үшін кедендік алымдарды көрсетілетін қызметті алушы бюджетке Қазақстан Республикасы Ұлттық Банкінің лицензиясы бар екінші деңгейдегі банктер, сондай – ақ банк операцияларының жекелеген түрлерін жүзеге асыратын ұйымдар арқылы (банктің төлем тапсырмасы төлемнің растамасы болып табылады) ұлттық валютамен, қолма – қол және қолма – қол емес әдіспен төлейді.

8. Порталдың және ақпараттық жүйенің жұмыс кестесі: жөндеу жұмыстарын жүргізумен байланысты техникалық үзілістерді қоспағанда, тәулік бойы (көрсетілетін қызметті алушы Қазақстан Республикасының еңбек заңнамасына сәйкес жұмыс уақыты аяқталғаннан кейін, демалыс және мереке күндері жүгінген кезде өтініштерді қабылдау және мемлекеттік қызмет көрсету нәтижелерін беру келесі жұмыс күні жүзеге асырылады).

9. Көрсетілетін қызметті алушы портал және ақпараттық жүйе арқылы жүгінген кезде мемлекеттік қызметті көрсету үшін көрсетілетін қызметті алушының дербес шотында кедендік төлемдер мен салықтардың төленгенін растайтын ақша қаражатының қажетті мөлшерінің болуы қажет.

Егер тәуекелдерді басқаруды бақылаудың ақпараттық жүйесі тәуекелдерді алдын алу және азайту бойынша шараларды қабылдау жөнінде ұсынымдарды берген жағдайда, электрондық түрде құжаттарды ұсыну қажет.

Егер тәуекелдерді басқаруды бақылаудың ақпараттық жүйесі алдын алу және азайту бойынша шараларды қабылдау жөнінде ұсынымдарды берген жағдайда, қосымша құжаттар көрсетілетін қызметті берушінің уәкілетті лауазымды тұлғасының сұрау салуы бойынша электрондық түрде ақпараттық жүйе құралдары бойынша беріледі.

Жеке басын куәландыратын құжаттың, заңды тұлғаның мемлекеттік тіркелу (қайта тіркелуі) туралы мәліметтерін көрсетілетін қызметті беруші «электрондық үкімет» шлюзі арқылы тиісті мемлекеттік ақпараттық жүйелерден алады.

Көрсетілетін қызметті беруші көрсетілетін қызметті алушыдан, егер Қазақстан Республикасының заңдарымен өзгеше көзделмесе, мемлекеттік қызметті көрсету кезінде ақпараттық жүйелерде бар заңмен қорғалатын құпияларды құрайтын мәліметтерді пайдалануға келісім алады.

Көрсетілетін қызметті алушы барлық қажетті құжаттарды портал арқылы тапсырған кезінде – көрсетілетін қызметті алушының «жеке кабинетінде» мемлекеттік қызмет көрсету нәтижелерін алу күнін көрсете отырып, мемлекеттік қызмет көрсету үшін сұрау салудың қабылданғаны туралы мәртебесі көрсетіледі.

10. Мемлекеттік қызметті көрсетуден бас тарту үшін негіздемелер мыналар болып табылады:

1) тауарларды шығару кезінде:

ақпараттық жүйеге көрсетiлген құжаттар Кодекске сәйкес тауарлар шығарылғаннан кейiн табыс етiлуi мүмкiн жағдайларды қоспағанда, Кодекске және (немесе) Кеден одағына мүше мемлекеттердiң өзге де халықаралық шарттарына сәйкес тауарларды шығару үшiн қажеттi лицензияларды, сертификаттарды, рұқсаттарды және (немесе) өзге де құжаттарды табыс етуі;

тұлғалар тауарларды Кодекске сәйкес таңдалған кедендік рәсіммен орналастыру үшін қажетті талаптар мен шарттарды сақтауы;

тауарларға қатысты кедендiк баждар, салықтар төленуі, не оларды төлеу Кодекске сәйкес қамтамасыз етілуі.

2) егер:

анықталған, құқық бұзушылық құрамы жоқ бұзушылықтар жойылса;

анықталған бұзушылықтар жойылған, ал декларацияланатын тауарлар Қазақстан Республикасының заңдарына сәйкес алып қойылмаған немесе оларға тыйым салынбаған жағдайларды қоспағанда, тауарларға кедендік бақылау жүргізу кезінде мемлекеттік кірістер органдары Кеден одағының кеден заңнамасын бұзуды анықтаған болса;

3) егер көрсетілетін қызметті алушының кедендік төлемдер мен салықтар сомаларының мөлшерін анықтауға ықпал ететін дұрыс емес мәліметтерді мәлімдегенін, оның ішінде тауарлардың кедендік құнын түзетуді қоспағанда, сыртқы экономикалық қызметтің тауар номенклатурасының кодын, шығарылған елін, кедендік төлемдер мен салықтардың ставкалары мен мөлшерін, төлем тәсілдерін және кедендік төлемдер мен салықтарды төлеумен байланысты басқа да мәліметтерін дұрыс көрсетпегенін анықтаса.

**3. Мемлекеттік қызметтер көрсету мәселелері бойынша орталық**

**мемлекеттік органның, көрсетілетін қызметті берушінің және**

**(немесе) олардың лауазымды тұлғаларының шешімдеріне,**

**әрекеттеріне (әрекетсіздігіне) шағымдану тәртібі**

11. Мемлекеттік қызметтер көрсету мәселелері бойынша Министрліктің, көрсетілетін қызметті берушінің және (немесе) олардың лауазымды тұлғаларының шешімдеріне, әрекеттеріне (әрекетсіздігіне) шағымдар жазбаша түрде:

1) осы мемлекеттік көрсетілетін қызмет стандартының 13–тармағында көрсетілген мекенжай бойынша Министрлік басшысының не оны алмастыратын тұлғаның атына;

2) осы мемлекеттік көрсетілетін қызмет стандартының 13–тармағында көрсетілген мекенжайлар бойынша көрсетілетін қызметті беруші басшысының атына беріледі.

Шағымда:

1) жеке тұлғаның – оның тегі, аты, әкесінің аты, почталық мекенжайы, байланыс телефоны көрсетіледі;

2) заңды тұлғаның – оның атауы, почталық мекенжайы, шығыс нөмірі және күні көрсетіледі.

Өтінішке көрсетілетін қызметті алушы қол қоюы тиіс.

Қабылдаған тұлғаның тегі мен аты – жөні, берілген шағымға жауапты алу мерзімі мен орны көрсетіле отырып, Министрліктің, көрсетілетін қызметті берушінің кеңсесінде тіркеу (мөртаңба, кіріс нөмірі және күні) шағымның қабылданғанын растау болып табылады.

Министрліктің, көрсетілетін қызметті берушінің атына келіп түскен мемлекеттік қызметтер көрсету мәселелері жөніндегі көрсетілетін қызметті алушының шағымы тіркелген күнінен бастап 5 (бес) жұмыс күні ішінде қаралуға жатады.

Портал арқылы жүгінген кезде шағымдану тәртібі туралы ақпаратты бірыңғай байланыс орталығының 1414 телефоны бойынша алуға болады.

Шағымды көрсетілетін қызметті алушының "жеке кабинетінен" портал арқылы жөнелткен кезде көрсетілетін қызметті беруші өтінішті өңдеген барысында жаңартылатын өтініш туралы ақпарат қолжетімді болады (жеткізілгені, тіркелгені, орындалғаны туралы белгі, шағымды қарағаны немесе қараудан бас тартылғаны туралы жауап).

Көрсетілген мемлекеттік қызмет нәтижелерімен келіспеген жағдайда, көрсетілетін қызметті алушы мемлекеттік қызметтерді көрсету сапасын бағалау және бақылау жөніндегі уәкілетті органға шағыммен жүгіне алады.

Мемлекеттік қызметтерді көрсету сапасын бағалау және бақылау жөніндегі уәкілетті органға келіп түскен көрсетілетін қызметті алушының шағымы тіркелген күнінен бастап 15 (он бес) жұмыс күні ішінде қаралуға жатады.

12. Көрсетілген мемлекеттік қызмет нәтижелерімен келіспеген жағдайда, көрсетілетін қызметті алушының Қазақстан Республикасының заңнамасында белгіленген тәртіппен сотқа жүгінуге құқығы бар.

**4. Мемлекеттік қызметті көрсету, оның ішінде электрондық**

**нысанда көрсетілетін ерекшеліктері ескеріле отырып, қойылатын**

**өзге де талаптар**

13. Мемлекеттік қызметті көрсету орындарының мекенжайлары Министрліктің www.minfin.gov.kz, көрсетілетін қызметті берушінің www.kgd.gov.kz, интернет–ресурсында орналастырылған.

14. Көрсетілетін қызметті алушының мемлекеттік көрсетілетін қызметті ЭЦҚ–сы болған жағдайда электрондық нысанда алу мүмкіндігі бар.

15. Көрсетілетін қызметті алушының мемлекеттік қызмет көрсету тәртібі және мәртебесі туралы ақпаратты порталдағы «жеке кабинет», мемлекеттік қызметтер көрсету мәселелері жөніндегі бірыңғай байланыс орталығы арқылы қашықтан қол жеткізу режимінде алу мүмкіндігі бар.

16. Мемлекеттік қызметтер көрсету мәселелері жөніндегі бірыңғай байланыс орталығының байланыс телефондары: 1414, 8–800–080–7777.